**Gátlisti til hliðsjónar við gerð og yfirferð öryggisáætlana**

|  |  |  |  |  |
| --- | --- | --- | --- | --- |
|  | **Jeppaferðir, vélsleðaferðir, fjórhjólaferðir – Self drive** | Já | Nei | Á ekki við |
| **1** | **Áhættumat** |  |  |  |
| 1.1 | Er áhættumat sértækt fyrir ferðina og í samræmi við leiðaval? |  |  |  |
| 1.2 | Er áhættumat sértækt fyrir viðkomandi farartæki og aðstæður? |  |  |  |
| 1.3 | Tekur áhættumat mið af ólíkum svæðum sem farið er um (strönd, fjallendi, gljúfur, jökull, mýrlendi o.fl.) og þáttum eins og þverun straumvatna, bröttum hlíðum, giljum, lausagrjóti, skriðum, sprungum og öðrum varasömum þáttum í náttúru Íslands? |  |  |  |
| 1.4 | Tekur áhættumat mið af mismunandi árstíðum, dægursveiflu, breytilegum farvegum straumvatna, veðri og öðrum náttúrulegum aðstæðum? |  |  |  |
| 1.5 | Tekur áhættumat mið af fjarlægð í bjargir og tíma sem tekur að fá utanaðkomandi aðstoð? |  |  |  |
| 1.6 | Er tekið mið af mismunandi getu þátttakenda? |  |  |  |
| 1.7 | Tekur áhættumat mið af sóttvörnum? |  |  |  |
| **2** | **Verklagsreglur** |  |  |  |
|  | Undirbúningur ferðar og upplýsingagjöf |  |  |  |
| 2.1 | Er í verklagsreglum kveðið á um hver réttindi þátttakenda og hæfi þurfa að vera t.d. ökuskírteini, aldur og fleira? |  |  |  |
| 2.2 | Eru skýrar reglur um notkun áfengis og vímuefna í verklagsreglum og viðbrögð við ef brugðið er útaf þeim? |  |  |  |
| 2.3 | Kemur fram í verklagsreglum hvernig þátttakendur eru upplýstir fyrirfram um hæfi og getu til ferðar? |  |  |  |
| 2.4 | Er gátlisti í verklagsreglum um hagnýt atriði sem fara þarf yfir með þátttakendum við upphaf ferðar? (salernisúrræði, nestistíma, aðgengi að drykkjarföngum, varhugaverða staði, séríslenskar aðstæður o.s.frv.) |  |  |  |
| 2.5 | Er gátlisti í verklagsreglum sem kveður á um atriði sem huga þarf sérstaklega að við undirbúning ferðar? (veðurspá, snjóalög, mat fyrri ferðalanga o.þ.h.) |  |  |  |
| 2.6 | Kemur fram í verklagsreglum hvernig starfsmönnum er kynnt öryggisáætlun fyrirtækisins og því fylgt eftir að unnið sé í samræmi við hana? |  |  |  |
|  | Búnaður o.fl. |  |  |  |
| 2.7 | Er í verklagsreglum kveðið á um hvernig þátttakendur eiga vera búnir m.t.t. öryggis? |  |  |  |
| 2.8 | Kemur fram í verklagsreglum hvernig þátttakendur eru upplýstir um persónulegan búnað vegna ferðarinnar? |  |  |  |
| 2.9 | Er gátlisti um nauðsynlegan neyðarbúnað sem verður að vera til staðar á farartækjum t.d. ef þátttakandi verður viðskila við hóp? |  |  |  |
| 2.10 | Er gátlisti vegna búnaðar leiðsögumanna í verklagsreglum? |  |  |  |
| 2.11 | Er gátlisti vegna sameiginlegs búnaðar í verklagsreglum?\* |  |  |  |
| 2.12 | Kemur fram í verklagsreglum hvernig þátttakendur eru upplýstir um neyðarbúnað í ferð og hvernig þeim er kennt að nota hann. |  |  |  |
| 2.13 | Er gátlisti í verklagsreglum vegna viðhalds búnaðar og eftirliti með ástandi hans? |  |  |  |
| 2.14 | Er í verklagsreglum hugað að sóttvörnum? |  |  |  |
|  | Ferðin sjálf |  |  |  |
| 2.15 | Er í verklagsreglum fjallað um við hvaða aðstæður skal fresta eða fella niður ferð? |  |  |  |
| 2.16 | Eru viðmið um fjölda þátttakenda á hvern leiðsögumann í verklagsreglum? (Taka þarf mið af sérstökum aðstæðum svo sem árstíma, veðri og getu þátttakenda.) |  |  |  |
| 2.17 | Er fjallað um það hvernig þátttakendum er raðað upp í aksturslínu, hvar starfsmenn eru staðsettir? |  |  |  |
| 2.18 | Er í verklagsreglum farið yfir hvernig þátttakendum er leiðbeint um notkun farartækja og akstur við íslenskar aðstæður? |  |  |  |
| 2.19 | Er gátlisti í verklagsreglum um hvernig ber að upplýsa þátttakendur um ábyrga hegðun þeirra í ferðinni (hvað ber að varast, hvað er æskilegt)? |  |  |  |
| 2.20 | Eru leiðbeiningar í verklagsreglum um samskipti leiðsögumanna við þátttakendur og eftirlit þeirra með líðan og velferð þátttakenda? |  |  |  |
| 2.21 | Er í verklagsreglum farið yfir hvernig leiðbeina á þátttakendum um viðbrögð verði þeir viðskila við hóp/leiðsögumann? |  |  |  |
| 2.22 | Kemur fram í verklagsreglum hvaða svæði eru of hættuleg við ákveðnar aðstæður og þá hvaða aðstæður? |  |  |  |
| 2.23 | Er í verklagsreglum fjallað um hjáleiðir/plan B og hvort og þá hvernig leiðsögumenn geta breytt leið krefjist öryggi þátttakenda þess? |  |  |  |
|  | Hæfniskröfur starfsmanna |  |  |  |
| 2.24 | Eru kröfur um reynslu, menntun og kunnáttu leiðsögumanna skýrar í verklagsreglum? (Þar með talin færni í notkun nauðsynlegs tækjabúnaðar s.s. fjarskiptatækja, færni í að meta veður og aðrar aðstæður o.fl.). |  |  |  |
| 2.25 | Eru kröfur til annarra starfsmanna í ferðinni skýrar í verklagsreglum? |  |  |  |
| 2.26 | Eru kröfur um menntun í samræmi við viðeigandi lög og reglugerðir? |  |  |  |
| 2.27 | Eru kröfur um skyndihjálparþekkingu leiðsögumanna skýrar. |  |  |  |
| 2.28 | Kemur fram í verklagsreglum hvernig þekkingu og færni starfsmanna í fyrstu hjálp er viðhaldið? |  |  |  |
| **3** | **Viðbragðsáætlanir** |  |  |  |
| 3.1 | Eru til viðbragðsáætlanir vegna mismunandi atvika svo sem slysa, veikinda, náttúruvár? |  |  |  |
| 3.2 | Eru viðbragðsáætlanir á hentugu formi svo leiðsögumaður geti auðveldlega tekið þær með? |  |  |  |
| 3.3 | Er kveðið á um hvernig á að sinna öðrum þátttakendum ef til óhapps kemur? |  |  |  |
| 3.4 | Er skýrar línur um verksvið leiðsögumanns í viðbragðsáætlunum, ábyrgð hans og heimildir til ákvarðana og upplýsingagjafar? |  |  |  |
| 3.5 | Er skýrt í viðbragðsáætlunum hvenær ber að kalla til aðstoð? Betra að kalla oftar og afturkall frekar ef ekki reynist þörf. |  |  |  |
| 3.6 | Er verkaskipting starfsmanna í viðbragðsáætlunum skýr? |  |  |  |
| 3.7 | Taka viðbragðsáætlanir mið af hvernig má koma björgun á staðinn, þyrlu, bíl, mannskap? |  |  |  |
| 3.8 | Eru viðbragðsáætlanir miðaðar við fjarlægð í bjargir og ólík svæði? |  |  |  |
| **4** | **Atvikaskýrsla** |  |  |  |
| 4.1 | Fylgir atvikaskýrsla öryggisáætlun? |  |  |  |
| 4.2 | Kveða verklagsreglur á um að ávallt skulu fylla út atvikaskýrslu verði slys eða óhöpp? |  |  |  |
|  |  |  |  |  |
|  | Er í öryggisáætlun kveðið á um reglulega endurskoðun hennar? |  |  |  |

\*Sjúkrabúnaður, fjarskiptabúnaður, GPS tæki, áttaviti, kort, hjartastuðtæki o.s.frv. Fer eftir leiðarvali.

Annað:

* Eru leiðbeiningar í verklagsreglum sem tryggja að umgengni um náttúruna og umhverfið sé í samræmi við gæðaviðmið Vakans?
* Gátlisti þessi er ekki tæmandi, æskilegt er að hafa hliðsjón af viðeigandi gæðaviðmiðum Vakans nr. 205 Jeppaferðir, nr. 206 Vélsleðaferðir eða nr. 207 Fjórhjólaferðir.